The Simpsons

The Simpsons ye una serie animada de televisión. D'orixe norteamericanu y temática adulta, The Simpsons foron creaos por Matt Groening pa la canal de televisión americana Fox Broadcasting Company, y narra la vida y el día a día d'una familia de clase media americana que vive nun pueblu ficticiu nomáu Springfield. La serie ye una parodia satírica del estilu de vida del americanu de clase media personificáu na familia protagonista, formada por Homer, Marge, Bart, Lisa y Maggie. El programa ta ambientáu na ciudá de ficción Springfield, satirizando munchos de los aspectos de les condiciones humanes, dientro de les que s'atopa la cultura, sociedá y televisión americanes.

La familia foi concebida por Groening poco enantes de convertise nuna serie de curtiametraxes animaes xunto col productor James L. Brooks. Groening creó una familia disfuncional y llamó a los personaxes colos nomes de miembros de la so propia familia, sustituyendo'l so propiu nome pol de Bart. Les curties conviertéronse en parte de The Tracey Ullman Show el 19 d'abril de 1987. Depués d'una serie de 48 curties separaes en 3 temporaes decidió facese un programa de media hora n'horariu de máxima audiencia. Asina la serie convirtióse nun éxitu pa la canal Fox, llegando a ser la primer serie de la Fox que s'asitiaba ente les 30 con mayor númberu d'audiencia nuna temporada (1989-1990).

Dende'l so debú, el 17 d'avientu de 1989, la serie tien 491 episodios y 23 temporaes. The Simpsons Movie, la película basada na serie, foi estrenada nos cines de tol mundu'l 6 y 7 de xunetu de 2007, y recaudó 527 millones de dólares en tol mundu.
The Simpsons ganó docenes de premios desque la serie púnxose n'antena. Ente ellos destaquen 24 Premios Emmy, 26 premios Annie y un premiu Peabody. Nel númberu del día 31 d'avientu de 1999 de la revista Time dicíase que yera la meyor serie de televisión del sieglu XX y el 4 de xineru del añu siguiente a familia Simpson foi premiada con una estrella nel Paséu de la Fama de Hollywood. The Simpsons ye la comedia de situación americana y programa d'animación que lleva más años n'antena, y dende’l 2008 ye, xunto con Gunsmoke, la serie d'entretenimientu americana que más tiempu lleva emitiéndose n'horariu de máxima audiencia. 

N'España, empezó a emitise nel mes d'abril de 1993 per TVE 2, pero por falta d'audiencia foi retirada d'emisión. Aína, Antena 3 mercó los derechos d'esta serie y na emisión nesta canal algamó un enorme éxitu. Tanto ye asina qu'entá repítense capítulos n'horariu de mediudía.

 Llingua 
El gruñíu de quexa de Homer –“D’oh!”- incluyóse nel Oxford English Dictionary, testu que funciona como máxima autoridá del idioma francu del mundu, mentes que la espresión de refuga “Meh”, popularizada pola serie, entró nel 2008 nel diccionariu Collins. Mesmamente, Mark Liberman, direutor del Linguistic Data Consortium, afirmó que The Simpsons substituyera a Shakespeare y a la Biblia como “la meyor fonte de llingües, frases comodín y alusiones testuales”.

 Personaxes 
La familia Simpson ta formada por cinco personaxes principales, que son:

 Homer Simpson, el padre. 
 Marge Simpson, la madre. 
 Bart Simpson, el fíu mayor. 
 Lisa Simpson, la fía mediana. 
 Maggie Simpson, la fía menor. 

Otros miembros de la familia son:
 Abraham Simpson, el padre de Homer. 
 Mona Jay Simpson, la madre de Homer. 
 Herbert Powell, hermanu de Homer. 
 Clancy Bouvier, el padre de Marge. 
 Jacqueline Bouvier, la madre de Marge. 
 Gladys Bouvier, tía fallecida de Marge. 
 Patty Bouvier, hermana de Marge. 
 Selma Bouvier, hermana de Marge. 

Más personaxes:
 Agnes Skinner (madre de Seymour Skinner) 
 Apu Nahasapeemapetilon (comerciante) 
 Aristotle Amadopolis (dueñu de la planta nuclear de Shelbyville) 
 Arnie Pie (reporteru del helicópteru de la Canal 6) 
 Artie Ziff
 Barney Gumble (collaciu de Homer Simpson) 
 Bernice Hibbert (esposa del doctor Hibbert) 
 Blinky (pez radioactivu) 
 Bola de nieve II (segundu gatu de los Simpson) 
 Bobo (osín de peluche de Burns) 
 Capitán Horatio McCallister (capitán de barcu) 
 Carl Carlson (compañeru de Homer Simpson) 
 Cecil Underdunk Terrwilliger (Hermanu de Sideshow Bob) 
 Mr. Chalmers (superintendente escolar) 
 Charles Montgomery Burns (dueñu de la central nuclear de Springfield) 
 Chester J. Lampwick (creador de Itchy and Scratchy) 
 Chester Turley (Snake, presidiariu) 
 Clancy Wiggum (policía) 
 Cletus Delroy (el tontu del pueblu) 
 Dewey Largo (profesor de música) 
 Disco Stu (baillarín funk) 
 Dolphin Starbeam (pandilleru) 
 Dr. Julius Hibbert (médicu) 
 Dr. Marvin Monroe (psicoanalista) 
 Dr. Nick Riviera (médicu) 
 Duffman (actor publicitariu) 
 Eddie (policía) 
 Edna Krabappel (maestra) 
 Eleanor Albernathy (la anciana lloca de los gatos) 
 Elizabeth Hoover (maestra) 
 Encías Sangrantes Murphy (músicu) 
 Freddy Quimby (sobrín del alcalde) 
 Hans Moleman (ancianu con poca vista) 
 Helen Lovejoy (esposa del cura) 
 Herschel Krustofski (Krusty el payasu) 
 Hyman Krustofski (padre de Krusty) 
 Itchy (dibuxos animaos) 
 Jasper Beardley (xubiláu) 
 Jebediah Springfield (fundaor de la ciudá, el so verdaderu nome ye Hans Sprungfeld) 
 Jeff Albertson (vendedor de comics) 
 Jimbo Jones (pandilleru) 
 Joe "Diamond" Quimby (alcalde) 
 Kearney (pandilleru) 
 Kent Brockman (presentador televisivu) 
 Kirk Van Houten (padre de Milhouse) 
 Larry Burns (Fíu del Sr Burns) 
 Lenny Leonard (amigu de Homer Simpson) 
 Lionel Hutz (abogáu) 
 Lou (policía) 
 Lurleen Lumpkin (cantante country) 
 Luann Van Houten (madre de Milhouse) 
 Manjula Nahasapeemapetilon (esposa de Apu) 
 Martin Prince (compañeru de Bart y Lisa) 
 Maude Flanders (esposa de Ned Flanders) 
 Melvin Van Horn (actor cómicu del show de Krusty) 
 Milhouse Van Houten (amigu de Bart) 
 Mindy Simmons (compañera de Homer Simpson) 
 Moe Szyslak (chigreru) 
 Ned Flanders (vecín de Homer Simpson) 
 Nelson Muntz (compañeru de Bart y Lisa) 
 Otto Mann (xofer del bus escolar) 
 Pedro Chespirito/L'home abeya (actor cómicu) 
 Profesor Frink (científicu llocu) 
 Rainer Wolfcastle (actor de películes d'aición) 
 Ralph Wiggum (fíu del xefe de policía) 
 Rex Banner (detective) 
 Robert Underdunk Terrwilliger (actor) 
 Rod Flanders (fíu de Ned Flanders) 
 Roger Meyers Jr. (direutor de Itchy and Scratchy International) 
 Santa's Little Helper (perru de los Simpson) 
 Sarah Wiggum (esposa del xefe de policía) 
 Scratchy (dibuxos animaos) 
 Seymour Skinner (direutor de la escuela, el so verdaderu nome ye Armin Tanzarian) 
 Sherry y Terry (compañeres d'escuela de Bart y Lisa) 
 Timothy Lovejoy (cura) 
 Todd Flanders (fíu de Ned Flanders) 
 Troy McClure (actor dramáticu y publicitariu) 
 Waylon Smithers (secretariu del Sr Burns) 
 W. Marion Williams (Tony el gordu, mafiosu)

 Emisiones 
Los Simpson emítiense internacionalmente pola cadena FOX. Además, cadenes llocales de cada país tamién emiten la serie, polo xeneral, con doblaxe nel idioma oficial y mui poques veces subtituláu.

 Referencies 

 Enllaces esternos 

*
Categoría:Series de televisión de Fox